I morgen står 160 tog stille - opptrapping neste fredag - Dagbladet
Innhold
Nyheter
Sport
Kultur
Økonomi
Kjendis
Reise
Bil
Meninger
Video
Pluss
Forsiden
I dag
Magasinet
Søk i arkivet
Kultur
Nyheter
Sport
eAvis
Kundeservice
Arkiv
Snarveier
Tegneserier
Forskjells-Norge
Været
Fotballstudio
FourFourTwo
Mat
Oddstips (annonsørinnhold)
Se.no
DinSide.no
Leserreiser (annonsørinnhold)
Rabattkoder (Annonsørinnhold)
Blindern 6°C
Logg inn
Meny
Nyheter
Innenriks
Utenriks
Politikk
Mer
SKØYEN STASJON TORSDAG MORGEN: Klar beskjed til reisende på første streikedag torsdag.  Foto: Lise Åserud, NTB Scanpix.Vis mer
I morgen står 160 tog stille - opptrapping neste fredag
Togstreik rammer jobbtrafikk til Oslo.
29. september 2016 kl. 9.59 Del på Facebook
Øystein Andersen
I dag kan du vinne vanvittige 550 millioner
fra norsk tipping
Torsdag er snaut 150 tog innstilt som følge av at 71 lokførere er tatt ut i streik. Fredag vil 160 tog bli innstilt, og om en uke planlegges en opptrapping av streiken.
68 av lokførerne som streiker jobber i Oslo, Ski og Lillestrøm. Streiken får dermed store konsekvenser for reisende i disse områdene.
Romerikes forteller pom sammenhengende bilkø på E6 nordfra mot Oslo i 40 kilometers fart.
Det blir ikke satt opp alternativ transport, og passasjerene er overlatt til selv å finne løsninger.
Fulle tog
- Perrongene og togene har vært fulle, men jeg har ikke fått rapporter om at noen er blitt frakjørt, sier kommunikasjonssjef Åge-Christoffer Lundeby i NSB til NTB.
Det er lokaltogene i Oslo og Akershus som først og fremst blir rammet av streiken.
Strekninger som Ski-Skøyen-Stabekk og Lillestrøm-Spikkestad blir hardest rammet.
I Bergen, Trondheim og Kristiansand er det tatt ut én lokfører på hvert sted, og streiken får dermed mindre konsekvenser der.
NSB beklager
NSB har lagt ut en oversikt over samtlige avganger som ikke blir kjørt som vanlig. Åge-Christoffer Lundeby i NSB sier informasjonen også vil bli lagt ut i apper og i reiseplanleggeren. Det vil ikke bli satt opp erstatningsbusser for de innstilte avgangene.
– Vi beklager overfor de reisende. Dette blir en vanskelig situasjon, men vi kan ikke nekte bruk av lovlige virkemidler i arbeidslivet. Dette er en lovlig streik, og da ville det være et brudd på spillereglene om vi gikk inn med alternativ transport, sier Lundeby til NTB.
Antall tog som berøres av streiken, vil variere fra dag til dag siden togførerne går i turnus. Fredag vil 160 avganger berøres. Til sammenligning er det til og fra Oslo S på hverdager omkring 1.000 ankomster og avganger.
– Vi er i ferd med å legge inn innstillingene fredag i apper og reiseplanlegger, sier Lundeby torsdag formiddag.
Megling brøt sammen
Partene var ikke blitt enige da fristen gikk ut ved midnatt, men valgte å fortsette meglingen på overtid. Klokken 2.30 meldte LO Stat at det ble brudd, og dermed var streiken et faktum.
Meklingen strandet da NSB ikke ønsket å tariffeste utdanningsnivået for lokomotivførerne.
Norsk Lokomotivmannsforbund (NLF) krever en tekst i forbindelse med overenskomsten som forplikter selskapene til å opprettholde en felles nasjonal standard på lokomotivførerutdanningen som tilsvarer nivået som til enhver tid er gjeldende ved Norsk Jernbaneskole. Kravet omhandler i prinsippet en spesifisering av allerede eksisterende avtale, ifølge NLF.
- Norsk Lokomotivmannsforbund vil trappe opp togstreiken om en uke dersom det blir nødvendig, sier forbundsleder Rolf Ringdal til NRK.
Vil ikke dumpe utdanning
- Vi aksepterer ikke dumping av lokførernes utdanning. Vi må ha en nasjonal standard. Vi må sikre at våre medlemmer kan frakte passasjerene trygt fram. Derfor er vi i streik, sier forbundsleder Rolf Ringdal i Norsk Lokomotivmannsforbund i en pressemelding.
- Vi beklager svært overfor CargoNets og NSBs kunder og passasjerer at NLF velger å gå ut i streik fordi de ikke har fått innfridd sine krav om å tariffeste lokomotivførernes kompetanse, sier kommunikasjonssjef Ingvild Dahl Dørnes i Spekter til NTB.
(NTB).
nyheter
togstans
innenriks
Del på facebook
Lik Dagbladet på Facebook
Del på facebook
Rapporter om feil i artikkelen
Ledigheten faller videre - og den faller overalt
Mørke skyer i horisonten: I 2030 fyker Norges utgifter til værs
Mann (34) trikset med over 1000 selvangivelser - dømt til to og et halvt års fengsel
Armbåndsur blir forbudt på eksamen
Mann (24) siktet for drap på faren. - En ting er hva som har skjedd. En annen ting er hvorfor
Tiltale: Ga Bandidos-profil i oppdrag å drepe «Onkel Skrue»
- Jeg kommer ikke til å uttale meg om alle mulige regjeringsalternativ
Erna til Kina for å møte president Xi Jingping
En helg full av Premier League og norsk fotball
fra norsk tipping
Dagbladet
Postadresse:
Boks 1184 Sentrum, 0107 Oslo
Besøksadresse:
Karvesvingen 1, 0579 Oslo
Sentralbord:
24 00 10 00
Tilsynsorgan video:
Medietilsynet
Jobb i Dagbladet
Husregler
Brukeravtale dagbladet.no
Brukeravtale Dagbladet Pluss
Personvernavtale
Informasjonskapsler på Dagbladet
Om informasjonskapsler
Annonseinfo
Tips oss 2400
Kundeservice Pluss
Vaktsjef:
Jan Thomas Holmlund
Ansvarlig redaktør:
John Arne Markussen
© 2017 DB Medialab
v0.27.0